Lav et referat af nedenstående tekst:

Tekst:
Nordjylland Politi modtog den 24. december et overraskende lavt antal anmeldelser om indbrud i regionen. Det fortæller vagtchef Carsten Kjær til TV2 Nord. Politiet har indtil videre kun modtaget ni anmeldelser om indbrud i nordjyske hjem juleaftensdag og juleaften. - Det har været helt stille roligt. Det er positivt, men for dem, det er gået ud over, er det selvfølgelig træls, siger Carsten Kjær. I 2013, 2014 og 2015 modtog Nordjyllands Politi henholdsvis 18, 13 og 14 anmeldelser den 24. december. Tallet vil dog uden tvivl stige i løbet af de næste dage, når personer, der har været på juleferie, vender hjem til deres bolig. Tilbage i 2013 modtog Nordjyllands Politi hele 45 anmeldelser om indbrud den 25. december. I 2015 modtog Nordjyllands Politi 73 anmeldelser om indbrud foregået mellem 20. og 25. december. Nordjyllands Politi vil i løbet af de næste dage have et større overblik over mængden af juleindbrud i 2016.

Referat:
"Det er positivt," lyder det fra Nordjyllands Politi, der indtil videre kun har modtaget ni anmeldelser om indbrud juleaften.